Kes tahab meeldida, see  tahab, et teine temale ka meeldiks. Peetakse loomulikuks: kui mina temale meele järele olen, siis tema peab minu meele järele olema. Ennast orjaks tegija nõuab, et ka teine vastutasuks ennast orjaks teeks. Meeldida tahtja võib olla ütlemata kena inimene, kes varjab oma püüdlusi leebe pehmuse taha. Kui see minule meeldib, siis me võime teineteisele vastastikku muudkui meeldida ja nii teineteise sarnaseks muutuda, et meid peetakse kaksikuteks.